Гъуэныбэ Iэуес Къэзан щытокIуэ
Тэтэрстаным и къалащхьэ Къэзан и «Ак Барс» спорт комплексым щекIуэкIащ Урысей Федерацэм щIыхь зиIэ и тренер Сахабутди- нов М. алыдж-урым бэнэкIэмкIэ и фэеплъ зэхьэзэхуэ. Абы текIуэныгъэр къыщихьащ Гъуэныбэ Iэуес.
Зи ныбжьыр илъэс 21-м нэмысахэм я урысейпсо зэхьэзэхуэм хэтащ къэралым и щIыпIэ куэдым щыщ бэнакIуэхэр. Къэбэрдей-Балъкъэрым икIахэр абы къыщыхэжаныкIащ.
Килограмм 82-м нэс зи хьэлъагъхэм я зэпеуэм ди лъахэгъу Гъуэныбэ Iэуес къыщыпэлъэщын къахэкIакъым. Ар и хьэрхуэрэгъу псоми ефIэкIыфащ икIи дыщэ медалыр зыIэригъэхьащ.
Гъуэныбэм зымащIэкIэщ къызэрыкIэрыхуар ХъуэкIуэн Альберт. Килограмм 60-м нэс зи хьэлъагъхэм я зэныкъуэкъум ар къыщыхагъэщIэфар кIэух зэIущIэращ икIи дыжьын медалыр къылъысащ.
«Финал цIыкIум» щытекIуэри, Къэзан щыIа зэхьэзэхуэм ещанэ увыпIэхэр щаубыдащ Къэбэрдей-Балъкъэрым икIахэу Мамедов Аслъэн (кг 63-рэ), Щамырзей Къантемыр (кг 77-рэ), Тэхъу Беслъэн (кг 87-рэ) Бичекуев Даулет (кг 97-рэ) сымэ.
Жыласэ Замир.
